### Beslutningstema

Det skal besluttes, om der skal meddeles dispensation til at sammenbygge udhuse på op til 45 m2 inden for sommerhusområdet Nicolai Hermansen.

### Sagsfremstilling

Ejeren af Jannie Henriksen 1, 6792 Rømø har søgt om dispensation fra Lokalplan nr. 703 for sommerhusområde Kromose på Rømø. Der søges om dispensation til at få lov til at bygge garage/carport/udhus op til 45 m2.

Lokalplan nr. 703 foreskriver i § 5, at der på hver enkelte grund må bygges 150 m2 bolig, 35 m2 garage/carport/udhus og et skur på 10 m2. Lokalplanen foreskriver ligeledes, at der maksimalt må være 5 meter mellem boligen og den sekundære bebyggelse.

Der søges specifik om at udnytte de 35 m2 og 10 m2 under samme tagkonstruktion/i samme bygning, hvorved der kun bygges en sekundær bygning på grunden. Vedlagt er tegninger som viser det ansøgte. Det ansøgte er indrettet som et stort udhus delt op i to rum. Der gøres opmærksom på, at tegningerne ikke er retvisende i forhold til kvadratmeterangivelse for udhuset. Ansøgningen begrundes med et ønskes om at opnå et mere samlet udtryk for bebyggelsen, frem for at have flere små separate bygninger på grunden. Dette giver et bedre helhedsudtryk og en god udnyttelse af kvadratmeterne.

Lokalplanens intension er, at der max kan bygges 195 m2 på den enkelte grund, hvor de 150 m2 må være boligareal og at bebyggelsen på hver enkelte grund skal holdes samlet. [adresse] er der holdt fast i 150 m2 bolig og en afstand mellem bolig og sekundær bebyggelse på maks. 5 meter. Sekundær bebyggelse kan bygges tættere på hovedhuset og også bygges sammen med dette. Der er dog aldrig meddelt dispensation eller afslag til at bygge sekundære bygninger større end de 35 m2, som lokalplanen foreskriver. Der er dermed tale om en principiel beslutning.

Sagen har været sendt i høring i hele lokalplanområdet. I høringen er der indkommet fire bemærkninger. Tre er imod at give dispensation, og en er for.

En større sekundær bebyggelse lægger op til anden anvendelse end den, der er tiltænkt i lokalplanen. Tønder Kommune har haft flere sager i sommerhusområder på Rømø, hvor brugen af udhuse til aktivitetsrum og opholdsrum har været behandlet. Administrationspraksis er her vedtaget, så udhuse ikke må anvendes til aktivitetsrum og opholdsrum. Denne administrationspraksis bør tages med i betragtningen af denne sag.

En dispensation danner præcedens, således at andre i lokalplanområdet ligeledes vil kunne få lov til at bygge lignende, såfremt samme forhold gør sig gældende.

Der kan opstilles to scenarier

* 1) at der meddeles tilladelse betinget af, at der ikke kan bygges yderlige på grunden, og at udhusbygningen ikke må anvendes som opholdsareal, aktivitetsrum eller anneks, eller
* 2) at der jf. forvaltningens vurdering meddeles afslag i henhold til lokalplanens bestemmelser, idet to adskilte sekundære bygninger vil kunne tilpasses mindre synligt og der også tages administrationspraksis for anvendelse af sekundære bygninger i betragtning.

### Lovgrundlag

Planloven

### Indstilling Fagchefen for Klima, Plan og Udvikling indstiller,

at der tages beslutning om valg af scenarie.

### Beslutning

Indstillingen godkendt, idet Teknik- og Miljøudvalget besluttede scenarie 2.

Nicolai Kjær (A) deltog ikke i mødet.